Hae mentoria tueksi valmistumisen jälkeiseen työnhakuun!

Suomen Mentoreiden Kuopio mentoriohjelmaan haetaan nyt aktoreita! Mentoriohjelmamme on suunnattu vastavalmistuneille tai pian valmistuville korkeakoulutetuille nuorille**. Hae siis mukaan, jos opinnot ovat loppusuoralla ja edessä työelämään siirtyminen!**

**Hae mentoria jos olet:**

* alle 32-vuotias,
* korkeakoulusta 2 vuoden sisällä valmistunut tai puolen vuoden sisällä valmistumassa
* Työtön tai muussa kuin vakituisessa työsuhteessa ja etsimässä ensimmäistä oman alan työpaikkaasi valmistumisen jälkeen

**Täytä hakemus 12.11. mennessä tästä:** [**https://suomenmentorit.fi/mylly/rekisteroidy-aktoriksi/**](https://suomenmentorit.fi/mylly/rekisteroidy-aktoriksi/)

Käytännössä saat itsellesi vuodeksi oman mentorin, joka sitoutuu sparraamaan ja auttamaan sinua työnhakuun ja urakysymyksiin liittyvissä asioissa. Kaikki mentorit ovat vapaaehtoisia, korkeakoulutettuja, esimies- tai asiantuntija-asemassa olevia, vuosien työkokemuksen omaavia ammattilaisia. He ovat lähteneet mukaan, koska haluavat auttaa nuoria työllistymään.

Olet ehkä hakenut töitä jo ennakoivasti tai ollut pidemmän aikaa työtön valmistumisesi jälkeen, kummin vain, mutta **työnhaun kanssa ei tarvitse jäädä yksin.** Mentori voi auttaa käytännön tasolla, esimerkiksi käymällä kanssasi CV:tä ja hakemuksia läpi, mutta antaa myös arvokasta henkistä tukea ja tsemppiä.

Muiden aktorien, eli mentoroitavien nuorien, tapaaminen antaa myös tervetullutta vertaistukea. On helpottavaa tajuta, ettei olekaan työnhaun haasteiden kanssa yksin. Suomen Mentorien ohjelmassa on mukana mentoreita ja aktoreita eri korkeakouluista ja koulutusaloilta. Pääset tutustumaan siis myös muihin, kuin oman alasi ihmisiin, ja luomaan tulevaisuudelle tärkeitä kontakteja, jo tässä vaiheessa työuraasi.

Käy tutustumassa meihin www.suomenmentorit.fi,   
Facebookissa, Twitterissä tai Instagramissa (@suomenmentorit)

Lisätietoja: [heidi.honkamaa@suomenmentorit.fi](mailto:heidi.honkamaa@suomenmentorit.fi), 0505274700